b"\n_START_ARTICLE_\nPedro Miguel Gonz\xc3\xa1lez Quijano y D\xc3\xadaz Quijano\n_START_SECTION_\nBiografia\n_START_PARAGRAPH_\nVa n\xc3\xa9ixer a Jerez de la Frontera, per\xc3\xb2 els seus pares eren originaris de Cant\xc3\xa0bria._NEWLINE_Despr\xc3\xa9s de fer els estudis primaris marx\xc3\xa0 a Madrid, on el 1894 es va llicenciar en enginyeria. Despr\xc3\xa9s va tornar a Jerez, on va fundar l'Ateneo Jerezano alhora que va publicar articles a Madrid Cient\xc3\xadfico i a Revista Hispanoamericana de Matem\xc3\xa1ticas. En 1897 marx\xc3\xa0 a M\xc3\xbarcia per treballar com a enginyer en un projecte per a la defensa de les inundacions d'aquesta ciutat. Tamb\xc3\xa9 va intervenir el projecte del Pant\xc3\xa0 de Guadalcac\xc3\xadn i en el tra\xc3\xa7at de la l\xc3\xadnia f\xc3\xa8rria Jerez-Almargen._NEWLINE_Despr\xc3\xa9s torn\xc3\xa0 a Madrid, on treball\xc3\xa0 com a expert en diverses i importants comissions oficials. Viatja a Portugal, Fran\xc3\xa7a, Anglaterra, Alemanya, Su\xc3\xafssa, Boh\xc3\xa8mia, It\xc3\xa0lia i Egipte. El 19 d'octubre de 1915 va presentar una pon\xc3\xa8ncia al Congr\xc3\xa9s Internacional d'Enginyeria, que va contribuir a catapultar la seva celebritat com a matem\xc3\xa0tic.  _NEWLINE_En 1920 va ser requerit per la Societat Matem\xc3\xa0tica Hispanoamericana per desenvolupar un curs de Geometria a la Universitat Central de Madrid i el 1922 treball\xc3\xa0 com a professor d'Hidrologia a l'Escola d'Enginyers de Camins i obres Hidr\xc3\xa0uliques de Madrid. El mateix any va rebre el Premi del Consell d'Obres P\xc3\xbabliques._NEWLINE_En 1924 fou nomenat acad\xc3\xa8mic de la Reial Acad\xc3\xa8mia de Ci\xc3\xa8ncies Exactes, F\xc3\xadsiques i Naturals, ingressant en la instituci\xc3\xb3 l'any seg\xc3\xbcent amb el discurs Azar y determinismo. Posteriorment en fou bibliotecari i president de la Secci\xc3\xb3 d'Exactes. Al setembre de 1926 va representar Espanya en la Confer\xc3\xa8ncia Mundial de l'Energia celebrada a Basilea."